Oficiālais Vēstnesis L 131 , 05/05/1998 Lpp. 0003 - 0004



Komisijas Regula (EK) Nr. 938/98 (1998. gada 4. maijs), ar ko groza Regulu (EK) Nr. 2931/95, ar kuru izdara grozījumus Regulā (EEK) Nr. 804/68 un citās regulās, kuri izriet no grozījumiem piena produktu kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1979. gada 5. februāra Regulu (EEK) Nr. 234/79 par lauksaimniecības produktu kopējā muitas tarifa nomenklatūras pielāgošanas kārtību [1], kura grozīta ar Regulu (EEK) Nr. 3209/89 [2], un jo īpaši tās 2. panta 1. punktu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [3], kurā jaunākie grozījumi izdarīti ar Regulu (EK) Nr. 1587/96 [4], un jo īpaši tās 13. panta 3. punktu un 17. panta 14. punktu, tā kā no 1996. gada 1. janvāra ar Komisijas 1995. gada 10. oktobra Regulu (EK) Nr. 2448/95, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu [5], groza kodus dažiem piena produktiem; tā kā ar Komisijas Regulu (EK) Nr. 2931/95 [6], kas grozīta ar Regulu (EK) Nr. 1812/97 [7], groza piena un piena produktu nozares regulas, kuras skar KN kodu apakšpozīciju grozījumi, to skaitā Regulu (EEK) Nr. 804/68; tā kā 17. panta 1. punkts Regulā (EEK) Nr. 804/68, skatot to saistībā ar tās pielikumu pirms tā grozīšanas ar Regulu (EK) Nr. 2931/95, saskaņā ar Eiropas Kopienu Tiesas interpretāciju lietā C-334-95 atļauj piešķirt eksporta kompensāciju par piena produktiem, ko satur gan izstrādājumi, kam pamatā ir kafija, gan izstrādājumi, kam pamatā ir kafijas izvilkums, esence un koncentrāts; tā kā šī Tiesas interpretācija netika ņemta vērā, grozot Regulas (EEK) Nr. 804/68 pielikumu ar Regulu (EK) Nr. 2931/95; tā kā, lai saskaņotu Regulu (EK) Nr. 2931/95 ar šo interpretāciju, Regulas (EEK) Nr. 804/68 pielikumā būtu jāiekļauj attiecīgais kods, kā arī to izstrādājumu kods, kuru pamatā ir tējas vai mate izvilkums, esence un koncentrāts un kuriem piemērojama tā pati pieeja; tā kā, lai nodrošinātu nepārtrauktu Tiesas interpretācijas piemērošanu, šie grozījumi būtu jāpiemēro no 1996. gada 1. janvāra; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2931/95 1. panta 4. punkta septīto ievilkumu aizstāj ar šādu: "— informāciju saistībā ar KN kodiem ex210110 un 210120 aizstāj ar šādu: KN kods | Apraksts | ex 2101 | Kafijas, tējas vai mate izvilkumi, esences un koncentrāti, izstrādājumi, kam pamatā ir šie produkti vai kafija, tēja un mate; grauzdēti cigoriņi un citi grauzdēti kafijas aizvietotāji, to izvilkumi, esences un koncentrāti: | 2101 12 92 | – – – izstrādājumi, kam pamatā ir šādi kafijas izvilkumi, esences vai koncentrāti | 2101 12 98 | – – – pārējie – – Izstrādājumi: | 2101 20 92 | – – – kam pamatā ir tējas vai mate izvilkumi, esences un koncentrāti | 2101 20 98 | – – – pārējie" | 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1996. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 4. maijā Komisijas vārdā — Komisijas loceklis Franz Fischler [1] OV L 34, 9.2.1979., 2. lpp. [2] OV L 312, 27.10.1989., 5. lpp. [3] OV L 148, 28.6.1968., 13. lpp. [4] OV L 206, 16.8.1996., 21. lpp. [5] OV L 259, 30.10.1995., 1. lpp. [6] OV L 307, 20.12.1995., 10. lpp. [7] OV L 257, 20.9.1997., 5. lpp. --------------------------------------------------